**ΑΝΑΚΟΙΝΩΣΗ ΓΙΑ ΤΗΝ ΠΡΑΚΤΙΚΗ ΑΣΚΗΣΗ**

Αγαπητές Φοιτήτριες και αγαπητοί Φοιτητές,

Η διαδικασία της Πρακτικής Άσκησης ξεκίνησε. Φέτος η διαδικασία υποβολής βιογραφικού, αιτήματος και επιλογής των θέσεων εργασίας θα γίνει ηλεκτρονικά. Παρακαλείσθε λοιπόν, μέχρι την Τετάρτη, 01 Ιουνίου 2016 να υποβάλετε το βιογραφικό σας σημείωμα ηλεκτρονικά.

1. Μπείτε στον ιστότοπο του τμήματος Ι.Α.Δ.Π.Α. Έχουν αναρτηθεί οδηγίες για την ηλεκτρονική εγγραφή σας. Διαβάστε τις προσεκτικά.
2. Στη συνέχεια, αφού μπείτε στον ιστότοπο της Πρακτικής Άσκησης του Πανεπιστημίου Πελοποννήσου (<https://praktiki.uop.gr/> ), επιλέξτε: *Η πρακτική μου*
3. Υποβάλετε το βιογραφικό σας (στάδιο 1) και την αίτηση πρόσβασης στην πρακτική άσκηση (στάδιο 3).
4. Αναμείνατε νέα ανακοίνωση από εμάς που θα σας ενημερώνει ότι οι φορείς απασχόλησης έχουν δηλώσει θέσεις απασχόλησης και ότι μπορείτε να υποβάλετε την αίτηση σας (πάντα ηλεκτρονικά)
5. Στη συνέχεια, θα σας επιλέξουν και εμείς, ως γραφείο θα δώσουμε την τελική έγκριση μας.

**ΟΔΗΓΙΕΣ ΓΙΑ ΤΟ ΒΙΟΓΡΑΦΙΚΟ ΣΗΜΕΙΩΜΑ**

Σκεφτείτε ότι πρέπει να αναδείξετε τις ικανότητες σας (ενδεχομένως, καλούς βαθμούς σε μαθήματα του τμήματος, εργασίες που έχετε εκπονήσει κ.α.), τα ενδιαφέροντα σας (που δείχνουν ότι είστε μία ξεχωριστή προσωπικότητα, με δεξιότητες ανάληψης ευθυνών, επικοινωνίας με το κοινό, με μαθητές, ή άλλες δεξιότητες). Προαιρετικά, εντάξτε πάνω αριστερά τη φωτογραφία σας.

H Πρακτική Άσκηση, θα διεξαχθεί στο διάστημα 1ης Αυγούστου-31ης Οκτωβρίου 2016. Θα έλθετε σε συνεννόηση με το φορέα απασχόλησης ώστε να αποκλείσετε τις ημέρες που ενδεχομένως θα έχετε διάβασμα και θα δίνετε εξετάσεις (εξεταστική Σεπτεμβρίου). Είμαστε σε διαδικασία συλλογής των φορέων απασχόλησης στο επόμενο διάστημα. Ενδεικτικά, σας παρουσιάζω τους περσινούς φορείς για να πάρετε μία ιδέα σε ποιες περιοχές να προσανατολιστεί το βιογραφικό σας:

|  |  |
| --- | --- |
| 1 | **Λαϊκή Βιβλιοθήκη Καλαμάτας** |
| 2 | **Διεύθυνση Δευτεροβάθμιας Εκπαίδευσης Μεσσηνίας** |
| 3 | **Δήμος Καλαμάτας** |
| 4 | **Δημόσια Κεντρική Βιβλιοθήκη Καλαμάτας** |
| 5 | **Εφορεία Αρχαιοτήτων Μεσσηνίας** |
| 6 | **Γενικά Αρχεία του Κράτους – Αρχεία Νομού Μεσσηνίας** |
| 7 | **Βιβλιοθήκη και Κέντρο Πληροφόρησης Πανεπιστημίου Πελοποννήσου – Παράρτημα Καλαμάτας** |
| 8 | **Σχολή Ανθρωπιστικών Επιστημών και Πολιτισμικών Σπουδών Πανεπιστημίου Πελοποννήσου** |
| 9 | **Μουσείο Στρατιωτικής Ιστορίας Καλαμάτας** |

**Πληροφορίες θα δίνει, στη γραμματεία, ο κ. Αναστάσιος Φιλιππόπουλος.**

**Θανάσης Χρήστου**